09/03/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de bolsas de investigación para o ano 2010

O obxecto da presente convocatoria é a concesión de dezaoito bolsas para titulados universitarios que pretendan facer un traballo de investigación no período 2010-2011, cunha duración mínima de nove meses, distribuídas nas seguintes áreas: Área de ciencias xurídicas e sociais: 3 bolsas Área de ciencias experimentais e da saúde: 8 bolsas Área de ensinanzas técnicas: 2 bolsas Área de humanidades: 5 bolsas A dotación total das bolsas é de 137.250 € (7.625 €, cada unha), con cargo á aplicación presupostaria 0601/324A/481. Poderán participar nesta convocatoria todos os residentes na provincia da Coruña que pretendan realizar un traballo de investigación, e que reúnan os seguintes requisitos: 2.1.- Posuír a condición de titulado universitario.2.2. - Acreditar a residencia en calquera concello da provincia da Coruña, mediante a presentación do correspondente certificado de empadroamento, cunha antigüidade de, polo menos, un ano antes da data da convocatoria.2.3.- Non ser titular, no momento no que se produza a adxudicación da bolsa, de ningunha outra bolsa de investigación referida ao mesmo período, aínda que o proxecto para o que posúa a bolsa sexa diferente ao que se refire a súa solicitude. O ter sido titular da bolsa en anteriores convocatorias non exclúe da participación nesta, sempre que se cumpran os seus requisitos. As solicitudes deberán formularse nos modelos normalizados que se facilitarán no rexistro xeral da deputación, na sección de Cultura e Deportes e na páxina www.dicoruna.es.Achegarase tamén, e na orde na que aparece sinalada, a seguinte documentación: 3.1.- Fotocopia do documento nacional de identidade ou documento que regulamentariamente o substitúa.3.2. - Certificado de empadroamento en calquera municipio da provincia, no que deberá constar de forma expresa a data do seu empadroamento, de conformidade co disposto na base 2.2 3.3.- Área das bolsas á que opta (unha por solicitude) con indicación do proxecto de investigación que se vai realizar e centro no que se efectuará (no caso de que se realizase nun centro). 3.4. - No caso de que o traballo estea avaliado por profesorado universitario ou por persoa de recoñecido prestixio no campo no que se vai desenvolver a investigación, certificación expedida pola mencionada persoa, acreditativa do dito aval.3.5.- Certificación académica completa, na que figure a nota media simple do expediente académico (segundo resolución do 15 de marzo de 2005, Diario Oficial de Galicia nº 57, do 23 de marzo). No caso de titulados en universidades non pertencentes ao SUG (Sistema Universitario de Galicia), a media simple do expediente académico determinarase seguindo o establecido no protocolo de colaboración subscrito entre a Consellería de Educación e Ordenación Universitaria e as tres universidades galegas para a valoración de expedientes académicos, publicado por Resolución do 15 de marzo de 2005 (Diario Oficial de Galicia nº 57, do 23 de marzo). 3.6. - Currículo do solicitante achegado de toda canta documentación considere representativa da súa formación. Se o traballo se vai facer coa colaboración dun equipo, deberá indicar os estudos dos seus membros, así coma as súas actividades profesionais.3.7.- Escrito no que autorice á deputación para que solicite, no seu nome, á Axencia Tributaria e á Seguridade Social, a acreditación de que o solicitante está ao corrente nas súas obrigas cos citados organismos.3.8. - A documentación poderase presentar en copias simples tendo en conta que as persoas que resulten titulares e suplentes das bolsas deberán realizar as compulsas correspondentes. A documentación deberá presentarse no rexistro xeral da deputación ata é o día 31 de marzo de 2010. A documentación tamén se poderá presentar neste prazo, en calquera das formas dispostas no artigo 38.4 da Lei 30/1992, de réxime xurídico das administracións públicas e do procedemento administrativo común. Constituirase un tribunal para cada área das bolsas e a celebración das sesións será conxunta. Cada tribunal estará presidido polo presidente da Deputación da Coruña e formarán parte deles a deputada presidenta da Comisión de Cultura, Educación e Patrimonio Histórico-Artístico, e tres representantes das universidades da provincia, sendo o seu secretario o da Corporación ou persoa en quen delegue. Cada un dos tribunais valorará as solicitudes que lle correspondan en función da área designada na instancia polos solicitantes, non obstante, poderá reasignar a outra área do tribunal, na primeira reunión que celebren, aquelas solicitudes que polas súas especiais características ou por erro dos solicitantes non estivesen correctamente clasificadas coa fin de que sexan avaliadas polos membros máis cualificados atendendo ás características do proxecto presentado. A composición dos tribunais publicarase no taboleiro de anuncios da deputación, con anterioridade á súa reunión, co fin de que se poidan interpoñer, se é o caso, os recursos legais pertinentes. Cada tribunal formulará a súa proposta de selección dos bolseiros, que será motivada segundo as bases da convocatoria, e as súas actuacións serán secretas. O órgano competente para ditar o acordo de adxudicación é o presidente da deputación.6.1.- As bolsas concederanse en función da ponderación dos seguintes criterios: * O interese da investigación e a súa aplicación práctica para o desenvolvemento da provincia: 4 puntos. * O rigor na formulación do proxecto de investigación, así como as persoas que o avalan e o equipo científico que o apoia: 3 puntos. * Currículo do solicitante: 3 puntos, segundo a seguinte distribución: Expediente académico: 2,5. Outros méritos: 0,5. A valoración do expediente académico farase en función da nota media simple seguindo o establecido no protocolo de colaboración subscrito entre a Consellería de Educación e Ordenación Universitaria e as tres universidades galegas para a valoración de expedientes académicos, publicado por Resolución do 15 de marzo de 2005 (Diario Oficial de Galicia nº 57, do 23 de marzo), e normalizarase a 2,5.6.2.- Os tribunais poderán declarar desertas as bolsas en calquera das áreas obxecto da convocatoria cando a calidade dos solicitantes non acade os criterios mínimos para a súa concesión.6.3. - Cada tribunal poderá nomear o número de suplentes que considere oportuno, establecendo unha orde de prioridade. Estes suplentes accederán ás bolsas unicamente no caso de existir algunha renuncia, ou revogación polo incumprimento dos bolseiros das obrigas desta convocatoria.6.4.- A resolución da convocatoria darase a coñecer no taboleiro de anuncios da deputación, e na páxina www.dicoruna.es, e producirá os efectos de notificación aos interesados 6.5.- Contra a resolución, que poñerá fin á vía administrativa, poderase interpoñer postestativamente o recurso de reposición no prazo dun mes dende o día seguinte ao da súa notificación ou recurso contencioso administrativo no prazo de dous meses que se contarán dende o día seguinte ao da súa notificación, de conformidade co disposto na Lei 30/1992, do 26 de novembro de réxime xurídico das administracións públicas e do procedemento administrativo común, sen que poidan interpoñerse simultaneamente ambos recursos.6.6.- Despois da comunicación da resolución da convocatoria, no prazo dun mes contado dende a data da súa publicación no taboleiro da deputación, cada titular das bolsas deberá presentar a súa aceptación, certificación de datos bancarios segundo modelo aprobado pola deputación, e acreditar que, na data da adxudicación, non incorre en ningunha das causas de incompatibilidade sinaladas no apartado segundo das presentes bases. Se transcorrese o prazo sinalado sen que sexa presentada a acreditación á que se refire o presente parágrafo, deixarase sen efecto a adxudicación da bolsa a aquel titular que incumpra o presente apartado, e poderase adxudicar a bolsa ao suplente que lle corresponda, que igualmente, deberá acreditar o cumprimento dos mesmos requisitos.6.7.- Coa finalidade de acreditar a realización do proxecto, os bolseiros deberán presentar un informe parcial relativo á realización do traballo obxecto da bolsa, así como a memoria final da investigación, ao seu remate. O informe parcial levará a sinatura do bolseiro e a memoria final levará, ademais da dita sinatura, a conformidade do director do traballo, no caso de que este fose dirixido por outra persoa. Os prazos de presentación serán os seguintes: Informe parcial: despois de transcorridos seis meses dende o día seguinte ao da notificación da concesión da bolsa, e no prazo máximo de trinta días naturais contados a partir do día seguinte a aquel no que finalice o período de seis meses arriba sinalado. O informe parcial deberá reflectir de forma clara os pasos seguidos ata o momento en que sexa presentado e o estado en que se encontra a investigación iniciada, cun criterio rigoroso e fundamentado. Memoria final: deberá presentarse no prazo dun ano, contado a partir do día seguinte ao da notificación da bolsa. A memoria final consistirá no propio traballo resultante da investigación obxecto da bolsa concedida e deberá reflectir adecuadamente a consecución do obxectivo fixado no proxecto. Estes prazos poderán ser prorrogados, trala solicitude previa razoada do titular da bolsa, de acordo co previsto na lexislación vixente. As bolsas aboaranse en dous prazos, do seguinte xeito: * 75%: á adxudicación da bolsa, despois da presentación da certificación dos datos bancarios, segundo modelo aprobado pola deputación e da declaración de non ser titular doutra bolsa para o mesmo período (aínda que sexa para outra finalidade). * 25%: no prazo dun ano, contado dende a data da comunicación da adxudicación da bolsa, e tras a presentación previa da memoria final da investigación realizada, avalada polo director do traballo. O informe e a memoria presentadas poderán ser valoradas polos membros da área do tribunal á que pertenza o traballo obxecto da bolsa concedida, por instancia da deputación provincial, e no caso de que esta o considere conveniente. O pago realizarase mediante transferencia bancaria na conta indicada polo beneficiario.8.1.- Cumprir todas as normas establecidas nos apartados anteriores.8.2.- Comezar o traballo de investigación obxecto da bolsa, como máximo, no cuarto trimestre de 2010.8.3.- Realizar a investigación prevista aténdose á finalidade da bolsa, para o que remitirán o informe parcial e a memoria final da investigación que realicen, nos prazos establecidos. A ausencia de presentación das anteriores, nos prazos establecidos, sen que medie por parte do interesado solicitude razoada de prórroga, que sexa admitida favorablemente pola deputación, a renuncia á bolsa, ou o incumprimento de calquera das condicións contidas nas presentes bases, terá como efecto a obriga de devolución do importe da bolsa cobrado ata o momento no que se produza o incumprimento, ao que se lle engadirán os correspondentes xuros de mora. A propiedade intelectual dos traballos permanecerá en poder dos bolseiros, podendo a deputación reservarse durante doce meses os dereitos de editalos. Calquera edición posterior que se realice destes traballos fará constar que foi obxecto de bolsa por parte deste organismo. Os solicitantes, por selo, aceptan en todos os seus termos as bases xerais da presente convocatoria así como a resolución que corresponda, sen prexuízo do dereito á reclamación xudicial. Para os casos non previstos nas presentes bases aplicarase o disposto nas bases de execución do presuposto xeral da Deputación da Coruña de 2010. A Coruña, 24 de febreiro de 2010. O PRESIDENTE, O SECRETARIO, Salvador Fernández Moreda José Luis Almau Supervía